মালয়েশিয়াকে হারিয়ে সোনা জয় দীপিকা-হরিন্দর জুটির

কলকাতা: এশিয়ান গেমস ২০২৩ (Asian Games 2023) স্কোয়াশ মিক্সড ডাবলস (Squash Mixed Doubles) ইভেন্টে দীপিকা পাল্লিকাল (Dipika Pallikal) এবং হরিন্দর পাল সিং সান্ধু (Harinder Pal Singh Sandhu) সোনা জিতলেন। ফাইনালে তাঁরা মালয়েশিয়ার প্রতিপক্ষকে হারালেন। মালয়েশিয়ার আজমান আইফা এবং মহম্মদ কামাল জুটির কাছে চাপে পড়েও ঠান্ডা মাথায় ম্যাচ বের করে নিলেন দীপিকা এবং হরিন্দর।

বৃহস্পতিবারই এশিয়ান গেমসে স্কোয়াশের শেষ দিন। পুরুষদের সিঙ্গলসে নামবেন সৌরভ ঘোষাল। এদিন ম্য়াচের শুরুতে ২-৫ ব্যবধানে পিছিয়ে পড়েছিলেন দীপিকারা। শেষে ম্যাচ বের করে নিলেন দীপিকা এবং হরিন্দর। প্রথম সেটে ভারতীয় জুটি ৮-৭ পয়েন্টে এগিয়ে যায়। দ্বিতীয় সেটে দীপিকা এবং হরিন্দর জেতেন ১১-১০ পয়েন্টে। স্কোয়াশ থেকে এ বারের গেমসের দ্বিতীয় সোনা জিতল ভারত। মোট চারটি পদক দিলেন তাঁরা।

আরও পড়ুন: আজ শুরু ক্রিকেটের বিশ্বযুদ্ধ, ভারতের খেলা কবে

স্ত্রী দীপিকা সোনা জেতায় স্বাভাবিক ভাবেই উচ্ছ্বসিত ক্রিকেটার দীনেশ কার্তিক। সঙ্গে সঙ্গে এক্স হ্যান্ডেলে দীপিকা এবং হরিন্দরকে শুভেচ্ছা জানিয়েছেন তিনি।সব মিলিয়ে ২০তম সোনা হল ভারতের। এবার ইতিমধ্যেই ৮৩টি পদক ভারতের ঝুলিতে এসে গিয়েছে। এবারে এশিয়াডে ভারতের টার্গেট ১০০টি পদক। টিম ইন্ডিয়া দ্রুত সেই লক্ষ্যে এগোচ্ছে।

আরও অন্য খবর দেখুন